Παλαιόκηπος Λέσβου

Ο Παλαιόκηπος είναι χωριό στη Λέσβο και το Βόρειο Αιγαίο.

 Γενικά στοιχεία 
Ο Παλαιόκηπος βρίσκεται στο νοτιοανατολικό τμήμα του νησιού, ανάμεσα στον κόλπο της Γέρας και στο όρος Όλυμπο σε υψόμετρο 70 μέτρα. Η απόσταση από τη Μυτιλήνη είναι περίπου 20 χιλιόμετρα. Διοικητικά ανήκει στον Δήμο Μυτιλήνης της Περιφερειακής Ενότητας Λέσβου. Σήμερα (απογραφή 2021) η Δημοτική Ενότητα έχει 940 κατοίκους.https://www.lesvosnews.net/articles/news-categories/koinonia/apografi-2021-apotelesmata-gia-kathe-horio-tis-lesboy

Τα εδάφη της αγροτικής περιφέρειας Παλαιοκήπου, είναι ορεινά και ημιορεινά, ωστόσο είναι γόνιμα, ευνοώντας την ελαιοκαλλιέργεια. Είναι το μοναδικό χωριό της Λέσβου το οποίο διαθέτει δύο ενεργούς αγροτικούς συνεταιρισμούς, δείγμα της παραδοσιακής ενασχόλησης των κατοίκων με την παραγωγή ελαιόλαδου. Τα ελαιόδεντρα τα οποία καλλιεργούνται είναι κυρίως της ποικιλίας "Κολοβή" και βρίσκονται σε αναβαθμίδες, στα ορεινά αγροτεμάχια του χωριού. Η εκκλησία του χωριού είναι ο Άγιος Ερμόλαος, μοναδική στο νησί αφιερωμένη σε αυτόν τον Άγιο,  διάσημη για το ξυλόγλυπτο τέμπλο της. Η μνήμη του Αγίου γιορτάζεται στις 26 Ιουλίου με πανηγύρι.https://vreslesvos.gr/paleokypos-geras/

Ιστορικά πρόσωπα
O μετέπειτα πειρατής Χαϊρεντίν Μπαρμπαρόσα, (το όνομά του σημαίνει Δώρο Θεού) γεννήθηκε στον Παλαιόκηπο. Το πραγματικό του όνομα είναι Γιακούπογλου Χιζίρ. Ο πατέρας του ήταν σπαχής ονόματι Γιακούπ και η μητέρα του Ελληνίδα χριστιανή από τη Λέσβο, ονόματι Κατερίνα.https://www.cretalive.gr/istoria/o-foberos-peiratis-mparmparosa-itan-ellinas-0

Επίνειο
Το επίνειο του Παλαιόκηπου είναι η Ευρειακή, όπου υπάρχει παραδοσιακό καταφύγιο σκαφών, καφετέριες και γραφικές ταβέρνες.https://nealesvou.gr/to-kalokairino-steki-gia-kafe-fagito-poto-nisos-stin-eyreiaki-tis-geras/https://www.tripadvisor.com.gr/Restaurant_Review-g2257341-d8094575-Reviews-To_Limanaki_tis_Euriakis-Gera_Lesbos_Northeast_Aegean_Islands.html

Αθλητισμός
Το χωριό κατέχει την δική του ποδοσφαιρική ομάδα, ιδρυμένη το 1991, τον Αρίων Παλαιοκήπου, με συμμετοχές στην Α' και Β' κατηγορία του τοπικού πρωταθλήματος.https://epsl.gr/team.asp?team=ΑΡΙΩΝ%20ΠΑΛΑΙΟΚΗΠΟΥ

Παραπομπές

Εξωτερικοί σύνδεσμοι


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης